Opod ondersoek polisielid in verkragtingsaak | Netwerk24
Luidens 'n verklaring deur Opod het die misdaad tussen Vrydag 18 September en Dinsdag 22 September in Soweto gebeur.
"Daar word beweer dat die verdagte, sy meisie en haar vriendin saam in 'n taverne was, waarna hulle na sy se woonplek is. Die man en sy meisie se vriendin was glo alleen in 'n kamer en die man het glo op aggressiewe wyse seks van die slagoffer geëis," sê Ndileka Cola, Opod-woordvoerder, in die verklaring.
Die drie het mekaar luidens die verklaring drie dae later weer in die taverne gekry en na die verdagte se huis gegaan.
"Die twee vroue is gyselaar gehou en die man het daarop aangedring om te weet waarheen sy meisie gegaan het op die dag toe hy haar vriendin glo verkrag het," lui die verklaring.
Die polisie se gyselaaronderhandelaars en -taakspan is na die toneel ontbied. Die vroue is ná onderhandelings vrygelaat en die verdagte is in hegtenis geneem.